6. klase

**Modulis: Uzplaukums digitālā vidē**

**Tēma: Kiberterorizēšana**

**Tēmas atsegums**

**Tēmas apguve strukturēta 2 nodarbībās:**

1. nodarbība - Izpratne par kiberterorizēšanu
2. nodarbība - Kā tu vari reaģēt?

**Tēmas apguves mērķi**

***Zināšanas: veicināt sapratnes veidošanos par to,***

* kāda ir atbildīga rīcība situācijās, ar kurām sastopamies tiešsaistē; saprot, kā tās risināt saprātīgi, lai iegūtā pieredze būtu pozitīva;
* kā cilvēki jutās, kad tiek pakļauti emocionālai vardarbībai;
* ka iedrošināšana un pozitīvi komentāri palīdz stiprināt tiešsaistes draudzību.;
* kad situācija ir uzskatāma par kiberterorizēšanu;
* kā rīkoties kiberterorizēšanas situācijā;
* kādas ir viņa tiesības, pienākumi un iespējas tiešsaistē, ietverot to, ka adekvāta uzvedība sagaidāma visos kontekstos, tostarp tiešsaistē;
* kādi ir tiešsaistes riski, tai skaitā par to, ka jebkurš materiāls, ko kāds nodevis citam, var tikt koplietots tiešsaistē, apzinoties grūtības likvidēt tiešsaistē izvietotu potenciāli kompromitējošu materiālu;
* ka materiālus, ko viņi nevēlas izplatīt tālāk, nedrīkst sūtīt citiem cilvēkiem, un ka ar personīgiem materiāliem, ko viņi ir saņēmuši, nedrīkst dalīties tālāk;
* kā rīkoties un kur saņemt atbalstu, lai ziņotu par neatbilstošiem materiāliem, vai kā risināt problēmas tiešsaistē.

***Morālās prasmes: sekmēt šādu morālo ieradumu veidošanos skolēnos:***

* izvērtēt, kāda ir atbildīga rīcība situācijās, ar kurām sastopamies tiešsaistē, lai patiesi izbaudītu interneta sniegtās priekšrocības;
* attīstīt izpratni, kā kiberterorizēšana ietekmē cilvēkus un kā izmantot tikumus, lai rīkotos atbildīgi;
* noteikt personīgās vērtības un skaidras robežas dažādās dzīves jomās, kurās viņi grib saglabāt privātumu;
* plānot stratēģijas, kā pienācīgi reaģēt situācijās, kad tiešsaistē radusies nepatīkama situācija, tostarp kā nešaubīgi meklēt atbalstu, ziņot valdošajām iestādēm un platformu administratoriem;
* atpazīt pozitīvu, veselīgu attiecību un neveselīgu attiecību pazīmes, tostarp tiešsaistē.

**Tēmā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, kultūra | Rūpes, patiesība |
| Tikumi | Gudrība, atbildība, līdzcietība, savaldība, gudrība | Līdzjūtība, kritiskā spriestspēja, empātija |

**Tikumu praktizēšanas iespējas**

* Akcentēt profilaksi, veicinot skolēnu līdzdalību atbalsta pozitīvai uzvedībai pasākumos.
* Iesaistīties informācijas bukletu, stendu, video veidošanā par iespējām saņemt palīdzību kiberterorizēšanas upuriem un varmākām.
* Veikt minipētījumu par kiberterorizēšanu skolā.
* Sniegt palīdzību un atbalstu klasesbiedriem un skolas biedriem, kuri sastapušies ar kiberterorizēšanu.